Z La Paz acho mitem Flueger merked mir grad wieder die duenni Luft uf 4000m.ue.M. Nachdem mir s restliche Gepaeck im Hotel gholt hend, fahred mir mitem Bus uf Copacabana. E wunderschoeni Fahrt bi herrlichem Wetter. Nach ca. 3 Stund Fahrt muend mir dae See ueberquere. Mir muend usem Bus usstiege und uf d Faehre ga. Dae Bus gaht ufe separati Faehre. Wenn mer s Foti alueget, isch klar, warum alli Passagier hend muesse usstiege...    Copacabana liegt am Titicacasee, einbettet vo einige Huegel. Mir schlenderet dur s Doerfli und am Abig fuer dae Sunneuntergang uf dae Cerro Calvario.    Am noechste Tag mached mir en Usflug uf d Isla del Sol. Nach 2 Stund Bootsfahrt erreichet mir dae Norde vo dae Insle. Es het wunderschoeni weissi Sandstraend und s Wasser leuchtet tuerkisblau.   Ueberall laufed Esel umenand, es gseht us wie z Griecheland am Meer. Aber, mir sind da uf 4000m.ue.M. ufem Titicacasee! Im Hintergrund gsehnd mir die schneebedeckte Berge. De Lago Titicaca misst 8500km2, das heisst meh als 1/5 vo de Flaechi vo de Schwiiz.    Ja, mir bsuechet z erst e Ruine us dae Inkaziet und laufed denn Richtig Suede. Uf dae Insle lebed ca. 5000 Mensche. Es het viel Terassebaute, wo sie fuer d  Landwirtschaft nutzed und s Bild vo dae Insle fest praeged. Zudem gits vie Eukalyptusbaeum, importiert us Australie, zur Verhinderig vo dae Bodeerosion. Es isch scho faszinierend, dass uf 4000m.ue.M. na Bauem wachsed!  Uf dae Isla del Sol gahts sehr ruhig zue und her und so erlebed mir da en herrlich entspannte Tag:-)    Vo Copacabana hetet mir woelle wieter uf Peru, d Grenze isch kei Stund vo da entfernt. In Peru sinds aber am Streike, blockiered dae Grenzuebergang und so aenderet sich uesi planti Route. Meh dezue chasch im noechste Bricht lese....